**Тема:** **Международна конференция „Китай и светът – език, култура, политика“**

**Ръководител: проф. д-р Александър Богданов Алексиев**

Проект с договор № 80-10-33 от 10.4.2019 за частично финансиране на научен форум бе реализиран успешно през 2019 г. С общи усилия на двата партньорски университета се събра безпрецедентно голяма и на високо ниво международна група от учени-китаисти, които участваха с доклади на събитието у нас, и споделиха и обсъдиха своите ценни наблюдения, изводи, мисли и идеи. Бяха сформирани общо 10 панела, със съответния брой сесии, в зависимост от броя участници в тях:

1. Международни отношения; 2. Езикознание; 3. Култура; 4. Пояс и Път; 5. Литература; 6. Обществознание; 7. История; 8. Обучение по китайски като втори език; 9. Политика; 10. Филми

Най-интересните доклади ще бъдат събрани, обобщени и представени на широката академична общественост в два тома, публикувани от университетското издателство Унипрес. Публикациите, които са заложени в двата сборника, които предстои да излязат през 2020 г., ще бъдат рефериран в международни бази данни (ISI Web of Knowledge, SCOPUS или др.). Това е безпрецедентно постижение за наш научен форум по китаистика досега. Публикациите неизменно ще обогатят българската синология и ще вдъхновят колегията за нови подходи и научни търсения в тази сфера.

Представа за естеството на събитието можете да получите на: https://www.uni-sofia.bg/index.php/novini/novini\_i\_s\_bitiya/mezhdunarodna\_konferenciya\_kitaj\_i\_svet\_t\_ezik\_kultura\_i\_politika